**Νόμος 4387/2016**

ΝΟΜΟΣ 4387/2016 «Ενιαίο Σύστημα Κοινωνικής Ασφάλειας - Μεταρ­ρύθμιση ασφαλιστικού-συνταξιοδοτικού συστήματος - Ρυθμίσεις φορο­λογίας εισοδήματος και τυχερών παιγνίων και άλλες διατάξεις» (ΦΕΚ Α΄ 85/12-05-2016).

ΚΕΦΑΛΑΙΟ ΙΑ΄  
﻿

ΜΕΡΟΣ Β΄

ΡΥΘΜΙΣΕΙΣ ΦΟΡΟΛΟΓΙΑΣ ΕΙΣΟΔΗΜΑΤΟΣ ΚΑΙ ΤΥΧΕΡΩΝ ΠΑΙ­ΓΝΙΩΝ

**[Άρθρο 112. Ρυθμίσεις φορολογίας εισοδήματος](https://www.taxheaven.gr/laws/law/index/law/751)**

Η παρ. 1 του άρθρου 15 του ν. [4172/2013](https://www.taxheaven.gr/laws/law/index/law/528) (Α΄ 167) αντικαθίσταται ως εξής:

«1. Το φορολογητέο εισόδημα από μισθωτή εργασία και συντάξεις υ­ποβάλλεται σε φόρο, σύμφωνα με την ακόλουθη κλίμακα:

|  |  |
| --- | --- |
| Εισόδημα (Μισθοί, Συντάξεις, Επιχει­ρηματική Δραστηριότητα)  σε ευρώ | Φορολογ.  Συντε­λεστής |
| 0 - 20.000 | 22% |
| 20.001 - 30.000 | 29% |
| 30.001 - 40.000 | 37% |
| 40.001 - | 45% |

2. Το άρθρο 16 του v. [4172/2013](https://www.taxheaven.gr/laws/law/index/law/528) αντικαθίσταται ως ακολούθως:

«1. Ο φόρος που προκύπτει κατά την εφαρμογή του άρθρου 15 μειώ­νεται κατά το ποσό των χιλίων εννιακοσίων (1.900) ευρώ για το φορολο­γούμενο χωρίς εξαρτώμενα τέκνα, όπως αυτά ορίζονται στο άρθρο 11, όταν το φορολογητέο εισόδημα από μισθωτές υπηρεσίες και συντάξεις δεν υπερβαίνει το ποσό των είκοσι χιλιάδων (20.000) ευρώ. Η μείωση του φόρου ανέρχεται σε χίλια εννιακόσια πενήντα (1.950) ευρώ για το φορολογούμενο με ένα (1) εξαρτώμενο τέκνο, σε δύο χιλιάδες (2.000) ευρώ για δύο (2) εξαρτώμενα τέκνα και σε δύο χιλιάδες εκατό (2.100) ευρώ για τρία (3) εξαρτώμενα τέκνα και άνω. Εάν το ποσό του φόρου εί­ναι μικρότερο των ποσών αυτών, η μείωση του φόρου περιορίζεται στο ποσό του αναλογούντος φόρου.

2. Για φορολογητέο εισόδημα από μισθωτές υπηρεσίες και συντάξεις, το οποίο υπερβαίνει το ποσό των είκοσι χιλιάδων (20.000) ευρώ, το ποσό της μείωσης μειώνεται κατά δέκα (10) ευρώ ανά χίλια (1.000) ευρώ του φορολογητέου εισοδήματος από μισθούς και συντάξεις.»